**Frumoasele mirese**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un vânt rotund dansează in pas ştrengar

Cu albele mirese de gherghinar.

Ascultă cum creşte melodic frunzişul,

Deschide flămând spre păsări luminişul.

Blândă lumina curge ca o coamă

Pe fruntea noastră cu nervuri de toamnă,

Sigur, primăvara mareea şi-a pornit

Şi-un tânăr dor de viaţă în noi a-nflorit.

Îşi suie caldă chemare tot mai sus

În trupu-n care ieri dorinţe-au apus.

La timpul din noi şi verdele de-afară,

Frumoase mirese pomii inundară.

Te chem prin ploi de sunet si culoare,

În muguri viaţa-ncepe să dogoare.

Chiar dacă timpul cu mâna grea apasă

Pe-al clipei indecis hotar, ce ne pasă!

În suflet mai este verde si lumină

Până când iarba pe oase ne suspină

E doar o grea bănuită migrare,

Eterni călători prin evuri solare.